Publication: Magyar Közlöny
Issue: MK-1998-20 (Year: 1998, Number: 20)
Era: 1990-2004
Section: A szakmai vizsga a teljes szakmai ismeretanyagot átfogja, ezért a 10/1993. (XII. 30.) MüM rendelet 7. §-ának
Paragraph Index: 864

5. A szakmai vizsgára jelentkezés feltételei Iskolai rendszerű képzés: — szakmai egészségügyi alkalmasság, — az OKJ-ben rögzített idejű szakképzésben való részvétel, — a képzési követelmények sikeres teljesítése. Iskolai rendszeren kívüli felnőttképzés — szakmai egészségügyi alkalmasság, — középiskolai végzettség, — minimum kétéves, a szakmában eltöltött — igazolt — szakmai gyakorlat (az ortopédiai műszerész szakmunkás-bizonyítvánnyal, szakmai bizonyítvánnyal, illetve e szakképesítések „jogelődei” bármelyikével rendelkező jelentkező mentesül az előzetes szakmai gyakorlat igazolása alól), = szakmai képzésben való részvétel = gimnáziumot végzettek részére 4 féléves, = szakirányú szakközépiskolát végzettek részére 3 féléves, = középiskolai végzettséggel és ortopédiai műszerész szakmunkás-bizonyítvánnyal, szakmai bizonyítvánnyal, illetve e szakképesítések „jogelődei” bármelyikével rendelkező részére 2 féléves szakmai képzésben való részvétel.

Source: https://magyarkozlony.hu/hivatalos-lapok/d4cffaa0c8df28ce204652eb970e857b12a2e2b6/dokumentumok/88a9fc50250cf62d10631136b751b86bebcd1f28/letoltes